CELEX: C2005/155/58
Language: da
Date: 2005-06-25 00:00:00
Title: Sag T-178/05: Sag anlagt den 5. maj 2005 af Det Forenede Kongerige Storbritannien og Nordirland mod Kommissionen for De Europæiske Fællesskaber

25.6.2005   
            
            
               DA
            
            
               Den Europæiske Unions Tidende
            
            
               C 155/30
            
         Sag anlagt den 5. maj 2005 af Det Forenede Kongerige Storbritannien og Nordirland mod Kommissionen for De Europæiske Fællesskaber
   (Sag T-178/05)
   (2005/C 155/58)
   Processprog: engelsk
   Ved De Europæiske Fællesskabers Ret i Første Instans er der den 5. maj 2005 anlagt sag mod Kommissionen for De Europæiske Fællesskaber af Det Forenede Kongerige Storbritannien og Nordirland ved C. Jackson, som befuldmægtiget, bistået af barrister M. Hoskins.
   Sagsøgeren har nedlagt følgende påstande:
   
               —
            
            
               Dette søgsmål sammenlægges med det søgsmål, Det Forenede Kongerige i henhold til artikel 230 EF anlagde den 11. april 2005 med påstand om, at afslaget på at tage stilling til den ændrede nationale kvotetildelingsplan, meddelt i Kommissionens skrivelse af 1. februar 2005, annulleres.
            
         
               —
            
            
               Kommissionens beslutning K(2005)1081 endelig udg. af 12. april 2005 om forslag til ændring af den nationale kvotetildelingsplan for kvoter for drivhusgasemissioner, som Det Forenede Kongerige meddelte i henhold til Europa-Parlamentets og Rådets direktiv 2003/87/EF, annulleres.
            
         
               —
            
            
               Kommissionen tilpligtes at betale Det Forenede Kongerige omkostninger.
            
         Søgsmålsgrunde og væsentligste argumenter:
   I henhold til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1) forelagde Det Forenede Kongerige den 30. april 2004 Kommissionen en foreløbig national kvotetildelingsplan.
   Den 7. juli 2004 vedtog Kommissionen beslutning K(2004)2515/4 endelig udg. vedrørende Det Forenede Kongeriges nationale kvotetildelingsplan i henhold til direktivets artikel 9, stk. 3.
   Efter udførelsen af de aktiviteter, der var blevet identificeret i den foreløbige nationale kvotetildelingsplan, meddelte Det Forenede Kongerige den 10. november 2004 Kommissionen, at det ønskede at ændre den foreløbige nationale kvotetildelingsplan for at kunne inddrage resultaterne af dette arbejde.
   Med den indklagede beslutning gav Kommissionen afslag på den foreslåede ændring af den nationale kvotetildelingsplan, som Det Forenede Kongerige meddelte Kommissionen den 10. november 2004 og senest ajourførte den 18. februar 2005, og som ville indebære en stigning i de tildelte emissionskvoter på 19,8 megatons CO2ækv.
   Det Forenede Kongerige har gjort gældende, at afslaget er udtryk for en urigtig retsopfattelse og bør annulleres.
   Det Forenede Kongerige mener af følgende grunde, at den anfægtede beslutning er udtryk for en urigtig retsopfattelse:
   
               —
            
            
               Kommissionen var ikke berettiget til i den anfægtede beslutning at behandle Det Forenede Kongeriges foreløbige nationale kvotetildelingsplan som endelig, når henses til den nationale kvotetildelingsplans udtrykkelige ordlyd.
            
         
               —
            
            
               Kommissionen var forpligtet til snarest muligt at tage stilling til Det Forenede Kongeriges ændringer af den nationale kvotetildelingsplan med henblik på, at Det Forenede Kongerige kunne opfylde sine forpligtelser i henhold til direktivet.
            
         
               —
            
            
               Kommissionens beslutning K(2004)2515/4 endelig udg. kan ikke være til hinder for eller begrænse hensynet til offentlighedens bemærkninger som pålagt i punkt 9 i bilag III til direktivet, og i direktivets artikel 11, stk. 1, og det må stå en medlemsstat frit at foreslå nødvendige ændringer efter en offentlig høring.
            
         
               —
            
            
               Artikel 3 i Kommissionens beslutning K(2004)2515/4 endelig udg. giver Det Forenede Kongerige adgang til at meddele ændringer til Kommissionen, herunder ændringer som følge af en stigning i de tildelte kvoter.
            
         
      (1)  EUT L 275, s. 32.